अभिनेताओं और अभिनेत्रियों की सुविधा के अनुसार शूटिंग की तारीखों और लोकेशन्‍स या स्‍टूड़ियों का निश्‍चय किया जाता है। स्‍टूड़ियो की शूटिंग एक समय सबसे महत्त्वपूर्ण मानी जाती थी लेकिन समानांतर फिल्‍मकारों ने इससे बाहर निकलकर वास्तविक लोकेशन्‍स पर ही फिल्‍मांकन को तवज्‍जोह दी। इसमें रुपयों के लागत (Flow of Money) का भी ध्‍यान रखना पड़ता है। फिल्‍म कैसे और कहां और कितने समय तक शूट की जाएगी यह बहुत कुछ धन की उपलब्‍धता पर भी निर्भर करता है।